Turingova cena

Cena A. M. Turinga (angl. ACM A.M. Turing Award) je ocenenie, udeľované každoročne Asociáciou výpočtovej techniky (ACM) jednotlivcom za ich technický prínos počítačovej komunite. Prínos by mal mať trvalú a výraznú dôležitosť pre celý odbor. Väčšina ocenených osobností boli počítačoví vedci.

Cena je pomenovaná po Alanovi Mathisonovi Turingovi (19121954), britskom matematikovi, ktorý je považovaný za jedného zo zakladateľov modernej počítačovej vedy. Turingova cena sa niekedy označuje ako Nobelova cena informatiky, lebo je najdôležitejším ocenením v tomto odbore.

Do roku 2006 Turingovu cenu sponzorovala spoločnosť Intel vo výške 100 000 USD. V rokoch 20072013 cenu sponzorovali Intel a Google, jej výška bola 250 000 USD. Od roku 2014 je sponzorom Google a cena je vo výške 1 000 000 USD.

 Zoznam držiteľov 
 Rok  Držiteľ  Prínos 1966  Alan Perlis  pokročilé metódy programovania, tvorba prekladačov 1967  Maurice Wilkes  ukladanie programov vnútorne, práca ako používať programové knižnice 1968  Richard Hamming  numerické metódy, systémy automatického kódovania, kódy pre detekciu a opravu chýb 1969  Marvin Minsky  umelá inteligencia 1970  James H. Wilkinson  numerická analýza, lineárna algebra, „spätná“ (reverzná) analýza chýb 1971  John McCarthy  pokroky vo výskume umelej inteligencie 1972  Edsger Dijkstra  veda a umenie programovacích jazykov (je významný spolutvorca ALGOLu a položil základy formálnych definícii programovacích jazykov) 1973  Charles Bachman  databázové technológie 1974  Donald Knuth  analýza algoritmov a návrh programovacích jazykov, spoluúčasť na knihách  The Art of Computer Programming 1975  Allen Newell a Herbert Simon  umelá inteligencia, psychológia ľudského vnímania, spracovanie zoznamov 1976  Michael Oser Rabin a Dana Scott  z práce Finite Automata and Their Decision Problem za ideu nedeterministické počítače 1977  John Backus  vysokoúrovňové programovanie, formálne metódy špecifikácie programovacích jazykov (významne spolupracoval na FORTRANe) 1978  Robert Floyd  metodológia tvorby účinného a spoľahlivého softvéru, rozvoj ďalších podkategórii počítačovej vedy: parsovanie, sémantiky programovacích jazykov, verifikácia, syntéza a analýza algoritmov 1979  Kenneth Iverson  programovacie jazyky a matematická notácia, implementácia interaktívnych systémov, výukové využitie APL, teória a prax programovacích jazykov 1980  C. A. R. Hoare  definícia a návrh programovacích jazykov 1981  Edgar Frank Codd  systémy pre riadenie bázy dát, najmä relačná databáza 1982  Stephen Cook  výpočtová zložitosť 1983  Ken Thompson a Dennis Ritchie  všeobecná teória operačných systémov, implementácia operačného systému Unix 1984  Niklaus Wirth  vývoj programovacích jazykov EULER, ALGOL-W, MODULA, Pascal 1985  Richard Karp  teória algoritmov, najmä teória NP-úplnosti 1986  John Hopcroft a Robert Tarjan  návrh a analýza algoritmov a dátových štruktúr 1987  John Cocke  teória prekladačov, architektúra rozsiahlych systémov, vývoj počítačov typu RISC 1988  Ivan Sutherland  počítačová grafika a nové vízie v nej, program Sketchpad ako programov na jednoduchšiu interakciu s počítačom 1989  William Kahan  numerická analýza (ako expert na výpočty v pohyblivej desatinnej čiarke) 1990  Fernando Corbató  CTSS a Multics na zdieľanie zdrojov a času vo výpočtových úlohách 1991  Robin Milner  LCF, programovací jazyk ML, CCS ako teória súbežnosti 1992  Butler Lampson  distribuované prostredia osobných počítačov 1993  Juris Hartmanis a Richard Stearns  teória výpočtovej zložitosti 1994  Edward Feigenbaum a Raj Reddy  rozsiahle systémy umelej inteligencie 1995  Manuel Blum  teória výpočtovej zložitosti a jej aplikácia na kryptografiu a overovanie programov 1996  Amir Pnueli  temporálna logika, overovanie (verifikácia) programov a systémov 1997  Douglas Engelbart  interakcia človeka s počítačom 1998  James Gray  databázy a transakčné operácie 1999  Frederick Brooks  architektúra počítačov, operačné systémy, softvérové inžinierstvo 2000  Andrew Jao  teória počítania vrátane generovania pseudonáhodných čísel, kryptografia a výpočtová zložitosť 2001  Ole-Johan Dahl a Kristen Nygaard  objektovo orientované programovanie 2002  Ronald Rivest, Adi Šamir a Leonard Adleman  šifrovanie s verejným kľúčom 2003  Alan Kay  objektovo orientované programovanie, jazyk Smalltalk 2004  Vinton Cerf a Robert Kahn  protokoly TCP/IP 2005  Peter Naur  pokročilé metódy programovania, tvorba prekladačov, ALGOL 60 2006  Frances Allenová  optimalizácia techník prekladačov a automatizované paralelné vykonávanie 2007  Edmund Clarke, Ernest Allen Emerson a Joseph Sifakis  rola vo vývoji Model-checking, metódy verifikácie používanej v hardvérovom a softvérovom priemysle 2008  Barbara Liskovová  príspevky k teórii programovacích jazykov, zvlášť súvisiace s abstrakciou dát, toleranciou chýb a distribuovanými výpočtami 2009  Charles Thacker  vývoj prvého moderného osobného počítača (s pracovnou plochou a GUI) Xerox Alto 2010  Leslie Valiant  prevratné príspevky v teórii algoritmov, vrátane teórie PAC učenia, zložitosti vyčíslenia a algebraických výpočtov a teórie paralelných a distribuovaných výpočtov 2011  Judea Pearl  fundamentálne príspevky k rozvoju umelej inteligencie prostredníctvom rozvoja kalkulu pre pravdepodobnostné a kauzálne odvodzovanie 2012  Silvio Micali a Shafi Goldwasser  práca v oblasti teórie zložitosti, ktorá položila základy modernej kryptografie a zavedenie nových efektívnych metód overovania matematických dôkazov v tejto oblasti 2013  Leslie Lamport  fundamentálne príspevky v teórii a praxi distribuovaných výpočtov a konkurentných systémov 2014  Michael Stonebraker  zásadný prínos k vývoju moderných databázových systémov 2015  Whitfield Diffie a Martin Hellman  prínos k modernej kryptografii, ich prelomová práca „New Directions in Cryptography“ predstavila princípy asymetrickej kryptografie, ktorá tvorí základ najpoužívanejších súčasných internetových bezpečnostných protokolov 2016  Tim Berners-Lee  vývoj hypertextového systému World Wide Web, protokolu HTTP a prvého webového prehliadača 2017  John Leroy Hennessy a David Andrew Patterson  systematický, kvantitatívny prístup k návrhu a vyhodnocovaniu počítačových architektúr s pretrvávajúcim vplyvom na mikroprocesorový priemysel 2018  Yoshua Bengio, Geoffrey Hinton a Yann LeCun  konceptuálne a technické prielomy, vďaka ktorým sa hlboké neurónové siete stali kritickou súčasťou v oblasti počítačovej vedy 2019  Edwin Catmull a Pat Hanrahan  zásadný príspevok k 3D počítačovej grafike a revolučný vplyv týchto techník na počítačom generované snímky (CGI) pri filmovaní a ďalších aplikáciách 2020  Alfred Aho a Jeffrey Ullman  fundamentálne algoritmy a teória, ktoré sú základom implementácie programovacích jazykov a syntéza týchto výsledkov spolu s výsledkami iných v nesmierne vplyvných knihách, ktoré vzdelávali generácie počítačových vedcov 2021  Jack Dongarra  priekopnícke príspevky k numerickým algoritmom a knižniciam, ktoré umožnili vysokovýkonnému výpočtovému softvéru držať po viac ako štyri desaťročia krok s exponenciálnymi vylepšeniami hardvéru 2022  Robert Metcalfe  vynález, štandardizácia a komercializácia Ethernetu

 Referencie 

 Iné projekty 

 Externé odkazy 
 Oficiálna stránka Turingovej ceny

 Zdroj 


Kategória:Vedecké ocenenia
Kategória:Alan Turing
Kategória:Eponymické termíny v informatike